Staat se teeverwerker in sakeredding geplaas | Landbou
Staat se teeverwerker in sakeredding geplaas
Die rooibosteeverwerkingsaanleg op Nieuwoudtville is op 23 Julie in sakeredding geplaas "as 'n dringende saak".
Dit volg op 'n aansoek deur mnr. Japie Nel van Cloudskraal Boerdery BK om Nieuwoudtville Rooibos Edms. Bpk. in sakeredding te plaas omdat die maatskappy in finansi?le nood verkeer en daarom nie sy verpligtinge kon nakom teenoor die byna 50 boere wat kontrakte het om tee aan die maatskappy te verkoop nie. Die staat is die enigste aandeelhouer in die maatskappy.
Nieuwoudtville Rooibos het vroe?r vanjaar 'n e-pos aan ál die boere wat in 2018 vyfjaarkontrakte met hom gesluit het, gestuur om te sê hy kan hulle nie vir hul tee betaal nie. Vir twee van die boere skuld die maatskappy nog van die geld wat in 2019 betaal moes word.
Mnr. Gert Burger, prokureur by die regspraktyk Burger Marais op Citrusdal wat die aansoek namens Cloudskraal Boerdery BK ingedien het, sê hulle kon bewys dat die maatskappy in finansi?le verknorsing is. Hy het die bestuurder van die maatskappy kennis gegee van die hofbevel, maar teen druktyd nie reaksie gekry nie.
Nel sê hy is verlig oor die hofuitspraak, veral omdat die onsekerheid nou uit die weg geruim is. "Die werk begin nou."
In die hofbevel word mnr. Herman Bester as tussentydse sakereddingspraktisyn aangestel. Nieuwoudtville Rooibos Edms. Bpk. moet die koste betaal.
Só boer jy met mango's in die Kaap
Rooibos en die klimaatvraagstuk
Sakevrou maak bederfprodukte vir kroon tot toon
Vinpro 'teleurgesteld' met hofbevinding oor drankverbod
Lewe jou lewe tot die volste
Soek iemand die lewe in n goeie lig sien en geen kwale oor die lewe het nie. Moet passievol wees en die lewe geniet
Skerp humorsin wil jou laat lag
Ek het 'n goeie, fyn en skerp sin vir humor, reg vir nuwe avonture, baie reguit mens, maar opreg en sal berge versit vir mense vir wie ek omgee.